Θεόδωρος Γρηγοριάδης

Ο Θεόδωρος Γρηγοριάδης (Παλαιοχώρι Καβάλας, 1956) είναι Έλληνας συγγραφέας. Είναι μέλος της Εταιρείας Συγγραφέων και της επιτροπής του Athens Prize for Literature του περιοδικού "(δε)κατα".

 Βιογραφικό
Γεννήθηκε το 1956 στο Παλαιοχώρι Παγγαίου του νομού Καβάλας. Σπούδασε Αγγλική Γλώσσα και Λογοτεχνία  στο Αριστοτέλειο Πανεπιστήμιο Θεσσαλονίκης από το 1974 έως το 1979.Δίδαξε αγγλικά σε δημόσια σχολεία της Θράκης και της Αθήνας από το 1982 ως το 2010.

Άρχισε να δημοσιεύει διηγήματα τη δεκαετία του '80 στα λογοτεχνικά περιοδικά Υπόστεγο, Οδός Πανός και Εντευκτήριο. Το πρώτο του μυθιστόρημα, Οι κρυμμένοι άνθρωποι, εκδόθηκε το 1990 και αμέσως μετά, το 1991, η συλλογή διηγημάτων Ο αρχαίος φαλλός. Ευρύτερα γνωστός έγινε με το μυθιστόρημα Ο Ναύτης το 1993.

Την τριετία 1999-2001 συνεργάσθηκε με την Δημόσια Κεντρική Βιβλιοθήκη Σερρών, διοργανώνοντας λογοτεχνικά σεμινάρια και ομάδες ανάγνωσης και παρουσιάζοντας πολιτιστικές ειδήσεις καθώς και την στήλη 1002 βιβλία στο site της βιβλιοθήκης. Το 2007-2010 λαμβάνει μέρος στον καινούργιο κύκλο λογοτεχνικών σεμιναρίων στην Βιβλιοθήκη με τον τίτλο Μυθιστόρημα: δημιουργικές αναγνώσεις.
Η νουβέλα του Δεύτερη γέννα ανέβηκε στο ΔΗΠΕΘΕ Καβάλας το 2010 στα πλαίσια του Φεστιβάλ Καβάλας, ως θεατρικός μονόλογος με πρωταγωνίστρια την Φιλαρέτη Κομνηνού, σε σκηνοθεσία Θοδωρή Γκόνη.

Επί σειρά ετών συνεργάστηκε ως τακτικός κριτικός βιβλίων ξένης λογοτεχνίας στις εφημερίδες Το Βήμα, Τα Νέα στο Βιβλιοδρόμιο και στο μηνιαίο ένθετο βιβλίων της εφημερίδας Η εποχή. 

Το μυθιστόρημά του Το Παρτάλι ανέβηκε το 2011 στο Φεστιβάλ Αθηνών ως θεατρικός μονόλογος, βασισμένος στο ομώνυμο μυθιστόρημα, με πρωταγωνιστή τον Χρήστο Στέργιογλου και σε σκηνοθεσία Στέλιου Κρασανάκη. Το 2015 στο Φεστιβάλ Φιλίππων παίχθηκε ο μονόλογος Ο ξεχασμένος άγγελος των Φιλίππων ενταγμένος στην παράσταση Οι επτά άγγελοι των Φιλίππων σε σκηνοθεσία Θοδωρή Γκόνη.

Το μυθιστόρημα Ζωή μεθόρια (2015) κέρδισε το Κρατικό Βραβείο Μυθιστορήματος 2016. Η Καινούργια πόλη (2017) συμπληρώνει μαζί με την "Ζωή μεθόρια" και το "Παρτάλι (2001) την τριλογία του Παρταλιού.

Παρουσίασε 16 εκπομπές λογοτεχνίας Ο λόγος της γραφής στο Κανάλι της Βουλής (2016) με σκηνοθέτη τον Μιχάλη Αναστασίου. 

Το αφήγημα Το τραγούδι του πατέρα (2019) βραβεύτηκε με το βραβείο ΝΙΚΟΣ ΘΕΜΕΛΗΣ του περιοδικού "Ο αναγνώστης". 

Η συλλογή διηγημάτων  (2022) "Η νοσταλγία της απώλειας" βραβεύτηκε με το Βραβείο Διηγήματος του περιοδικού "Ο αναγνώστης" 

Το 2020 το κείμενο "Το γιατρικό της αμόλυντης λογοτεχνίας" ήταν θέμα στις Πανελλήνιες Εξετάσεις στη Γλώσσα και Λογοτεχνία.  

Το διήγημα "Μικρού μήκους"  περιλαμβάνεται στην ύλη της Νεοελληνικής Γλώσσας και Λογοτεχνίας της Γ΄Λυκείου. 

 Εργογραφία 
 Κρυμμένοι Άνθρωποι (εκδόσεις Λιβάνη 1990, αναθεωρημένη εκδ. Πατάκης 2002)
 Ο Αρχαίος Φαλλός (εκδόσεις Λιβάνη 1991, αναθεωρημένη Κέδρος 1995)
 Ο Ναύτης (Κέδρος 1993,-επανακυκλοφορία εκδόσεις Πατάκη 2013)
 Ο Χορευτής στον Ελαιώνα (Κέδρος 1996)
 Τα Νερά της Χερσονήσου (Κέδρος 1998)
 Το Παρτάλι (Πατάκης 2001, επανέκδοση με κριτικές 2017)
 Έξω απ' το σώμα (Πατάκης 2003)
 Αλούζα, χίλιοι και ένας εραστές (Πατάκης 2005)
 Χάρτες, (Πατάκης 2007)
 Δεύτερη γέννα νουβέλα, (Πατάκης 2009)
 Ο Παλαιστής και ο δερβίσης (Πατάκης 2010) Υποψήφιο για Κρατικό βραβείο Μυθιστορήματος.
 Το μυστικό της Έλλης (Πατάκης 2012) Υποψήφιο για Κρατικό βραβείο Μυθιστορήματος
 Ζωή μεθόρια (Πατάκης 2015) Κρατικό βραβείο Μυθιστορήματος
 Ο ξεχασμένος άγγελος των Φιλίππων (Πατάκης 2015)
 Καινούργια πόλη (Πατάκης 2017)
Γιατί πρόδωσα την πατρίδα μου (Πατάκης 2018)
Το τραγούδι του πατέρα (Πατάκης 2019) Βραβείο ΝΙΚΟΣ ΘΕΜΕΛΗΣ του περιοδικού ο αναγνώστης.
Η νοσταλγία της απώλειας (Πατάκης 2022) Βραβείο Διηγήματος του περιοδικού "Ο αναγνώστης".
Ελσίνκι (Πατάκης 2024)

 Συμμετοχή σε συλλογικά έργα 
 Βλαβερές αναγνώσεις, Τα κείμενα των Φιλίππων 2009-2014 (Κάπα Εκδοτική 2015)
 Το αποτύπωμα της κρίσης, Μεταίχμιο 2013 
 Το ελληνικό φανταστικό διήγημα, Αίολος 2012
 Έρως 13 Ψυχογιός 2011 και 2012 
 Η δική μας Αμερική, Μεταίχμιο 2010 
 Το στίγμα της εποχής μας, Εκδόσεις Καστανιώτη 2010 
 Παλίμψηστο Καβάλας, Εκδόσεις Καστανιώτη 2009 
 Η Αθήνα τη νύχτα, IntroBooks 2006
 Ονείρου Οδύσσεια, University Studio Press 2004
 Μια πόλη, ένας συγγραφέας, Μίνωας 2001
 Έρωτας σε πρώτο πρόσωπο, Κέδρος 1997
Critical Times, Critical Thoughts, Contemporary Greek Writers Discuss Facts and Fiction, Cambridge Scholars Publishing. 2015

 Μεταφρασμένα 
 Γαλλικά: La Loque, (Το Παρτάλι) εκδόσεις AlterEdit 2003.
 Αγγλικά: Theocles, (Θεοκλής» - διήγημα), The Dedalus Book of Greek Fantasy, εκδόσεις Dedalus 2004.
 Ολλανδικά: Het eiland met de soldaten, (Το νησί με τους φαντάρους, διήγημα), Eilandliefde, Meulenhof 2000
 Τουρκικά: Roman Kahramnlari, Mart 13, 2013. Partal (κριτική)
 Αραβικά: "Αλούζα χίλιοι κι ένας εραστές" 2017 μτφρ Χάλεντ Ράουφ, Κέντρο Μετάφρασης Αιγύπτου.
Δανέζικα: "Γιατί πρόδωσα την πατρίδα μου"."Hvorfor jeg har forrådt mit fædreland"  på dansk ved Pia Johansen

«Τα κορμιά πάλευαν με ορμή πάνω στο πατημένο χορτάρι του γηπέδου,
άρπαζαν ο ένας την σάρκα του άλλου, ορμούσαν ο ένας πάνω στο άλλο, 
έχωναν τις φαρδιές παλάμες τους όπου μπορούσαν
για να ρίξουν ανάσκελα τον αντίπαλο».
 «Ο παλαιστής και ο δερβίσης»

 Πηγές 
 https://www.biblionet.gr/προσωπο?personid=3541 8/7/2015
 http://www.tovima.gr/books-ideas/article/?aid=695911/ 19/04/2015
 https://web.archive.org/web/20151016014225/http://www.tanea.gr/instanea/podcast/article/5242822/diabazontas-zwh-methoria-me-ton-theodwro-grhgoriadh/ 8/5/2015
 http://www.ekebi.gr/frontoffice/portal.asp?cpage=NODE&cnode=462&t=67 
 http://www.dedalus.gr/authors.php?authors_id=245 

 Εξωτερικοί σύνδεσμοι 
 Προσωπική ιστοσελίδα

 Παραπομπές 

Κατηγορία:Έλληνες συγγραφείς του 20ού αιώνα